《杨文发将趍行朝辄用所惠诗次韵一首赠别》
宋代·王庭圭

欲赠初无金错刀，待凭巧冶铸豪曹。公家勋业麒麟上，国史声豪泰华高。

已见郎君如玉树，便为豪士读离骚。甄逢他日惊人去，标目须经大手褒。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。